PTTEP ผุด 3 บ.ย่อยใหม่ รองรับขยายลงทุนอนาคต
PTTEP จัดตั้ง 3 บริษัทย่อยใหม่ “ฟิวเจอร์เทค เอนเนอร์ยี่ เวนเจอร์ส-ฟิวเจอร์เทค โซลาร์ (ประเทศไทย)- Delta Gas Transportation Limited” รองรับขยายลงทุนอนาคต
PTTEP ตั้ง 3 บ.ย่อยใหม่ “ฟิวเจอร์เทค เอนเนอร์ยี่ เวนเจอร์ส-ฟิวเจอร์เทค โซลาร์ (ประเทศไทย)- Delta Gas Transportation Limited” รองรับขยายลงทุนอนาคต
27 ต.ค. 2564

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ระบุว่า บริษัทฯ ได้จัดตั้งบริษัทย่อย 3 บริษัท เพื่อรองรับการลงทุนในอนาคต ประกอบด้วย บริษัท ฟิวเจอร์เทค เอนเนอร์ยี่ เวนเจอร์ส จำกัด จัดตั้งด้วยทุนจดทะเบียน 5,000,000 บาทประกอบด้วย หุ้นสามัญจำนวน 50,000 หุ้น มูลค่าหุ้นละ 100 บาท โดยบริษัท อีพี-เทค เวนเจอร์ส โฮลดิ้ง จำกัด (บริษัทย่อยของบริษัทฯ) ถือหุ้นในสัดส่วนร้อยละ 100
รวมทั้งบริษัท ฟิวเจอร์เทค โซลาร์ (ประเทศไทย) จำกัด จัดตั้งด้วยทุนจดทะเบียน 1,000,000 บาท ประกอบด้วย หุ้นสามัญจำนวน 10,000 หุ้น มูลค่าหุ้นละ 100 บาท โดยบริษัท ฟิวเจอร์เทค เอนเนอร์ยี่ เวนเจอร์ส จำกัด ถือหุ้นในสัดส่วนร้อยละ 100และบริษัท Delta Gas Transportation Limited จัดตั้งด้วยทุนจดทะเบียน 50,000 ดอลลาร์สหรัฐอเมริกา ประกอบด้วย หุ้นสามัญจำนวน 50,000 หุ้น มูลค่าหุ้นละ 1 ดอลลาร์สหรัฐอเมริกา โดยบริษัท Delta Gas Transportation SG Holding Pte. Ltd. (บริษัทย่อยของบริษัทฯ) ถือหุ้นในสัดส่วนร้อยละ 100